वेस्ट इन्डिज बलियो स्थितिमा
जिम्बाब्वे टुरमा रहेको वेस्ट इन्डिजले पहिलो टेस्टको दोस्रो इनिङमा सुधारिएको प्रदर्शन गरेको छ ।
बुलावायो — जिम्बाब्वे टुरमा रहेको वेस्ट इन्डिजले पहिलो टेस्टको दोस्रो इनिङमा सुधारिएको प्रदर्शन गरेको छ ।पहिलो इनिङमा २ सय १९ रनमा अलआउट भएको वेस्ट इन्डिजले तेस्रो दिनको खेल सकिंदासम्म ८ विकेटको नोक्सानीमा ३ सय ६९ रन जोडेको छ । उसले त्यसअघि जिम्बाब्वेलाई १ सय ५९ रनमा सिमित पारेको थियो ।दोस्रो इनिङमा वेस्ट इन्डिजका ओपनर कार्लोस ब्रेथवेटले ८६ रनको योगदान दिए भने रसेल चेज ९१ रनमा अविजित छन् । दिनको अन्तिम बलमा देवेन्द्र विसु ४४ रनमा आउट भएका थिए ।जिम्बावेका ग्रेम क्रिमरले ३ विकेट लिए । काइल जार्भिस र सन् विलियम्सले पनि २/२ विकेट बाँडेका छन् ।